Page:European treaties bearing on the history of the United States and its dependencies.djvu/60

 References: Contemporary and early writings. J. de Barros, Da Asia, I. ( 1778), dec. I., liv. III., cc. 1, 2.

References: Later writings. H. Schäfer, Geschichte von Portugal ( 1836- 1854), III. 148, in Geschichte der Europäschen Staaten (ed. Heeren and Ukert).

Sixtus episcopus, servus servorum Dei. Ad perpetuam rei memoriam.

Eterni Regis dementia, per quam reges regnant, in suprema Sedis Apostolice specula collocati, regum Catholicorum omnium, sub quorum felici gubernaculo Christifideles in justitia et pace foventur, statum et prosperitatem ac quietem et tranquillitatem sinceris desideriis appetimus, et inter illos pacis dulcedinem vigere ferventer exoptamus; ac hiis que per predecessores nostros, Romanos pontifices, et alios propterea provide facta fuisse comperimus, ut firma perpetuo. et illibata permaneant, et ab omni contentionis scrupulo procul existant, apostolice confirmationis robur favorabiliter adhibemus.

Dudum siquidem ad audientiam felicis recordationis Nicolai Pape V., predecessoris nostri, deducto quod quondam Henricus, infans Portugalie, carissimi in Christo filii nostri, Alfonsi Portugalie et Algarbii regnorum regis illustris patruus--

[Here follows the rest of the confirmation of the bulls of January 8, 1455, and of March 13, 1456, Docs. 1 and 2]

Postmodum veto, cum inter prefatum Alfonsum Regem et charissimum in Christo filium nostrum Ferdinandum Castelle et Legionis Regem illustrem, eorumque subditos, humani generis hostis causante versutia, guerre ali­ quandiu viguissent, tandem, divina operante clementia, ad pacem et con­ cordiam devenerunt, et pro pace inter ipsos firmanda et stabilienda nonnulla capitula inter se fecerunt, inter que unum capitulum fore dinoscitur hujusmodi tenoris:

"Item voluerunt prefati Rex et Regina Castelle, Aragonie, et Sicilie, et illis placuit, ut ista pax sit firma et stabilis ac semper duratura, [et] pro­ miserunt ex nunc et in futurum quod nee per se nec per alium, secrete seu publice, nee per suos heredes et successores, turbabunt, molestabunt, nec inquietabunt, de facto vel de jure, in judicio vel extra judicium, dictos dominos Regem et Principem Portugalie nec reges qui in, futurum in dicto regno Portugalie regnabunt nec sua regna, super possessione et quasi possessione, in qua sunt, in omnibus commerciis, terris, et permutationibus sive resignatis Guinee, cum suis mineriis seu aurifodinis, et quibuscunque aliis insulis, littoribus, seu costis maris, terris, detectis seu detegendis, inventis et in­ veniendis, insulis de la Madera, de Portu Sancto, et Insula Deserta, et omnibus insulis dictis de los Açores, id est, Ancipitrum, et insulis Florum, et etiam insulis de Cabo Verde., id est, Promontorio Viridi, et insulis quas nunc invenit, et quibuscunque insulis que deinceps invenientur aut acquirentur, ab insulis de Canaria ultra et citra et in conspectu Guinee, ita quod quicquid